《宴鸡鸣寺》
明代·周伦

殿阁山形转，凭虚俯石栏。閒悰偶登眺，胜界得疏宽。

峦髻青堪绾，峰眉翠欲攒。石圭端士拱，沙印细纹刊。

藤蔓悬苍壁，泉飞泻碧湍。万甍分井闬，半塔渺云端。

岐虎苔斑润，林龙箨蜕寒。提壶会朋戚，白战再登坛。

作者简介：（1463—1542）苏州府昆山人，字伯明，号贞翁。弘治十二年进士。授新安知县，擢大理寺少卿，官至南京刑部尚书。有《贞翁稿》、《西台纪闻》、《医略》等。